Ifølge norsk lov har du juridisk rett til å trekke deg fra avtalen ved å sende et formelt varsel til kundesenteret innen 14 dager etter at du har overtatt bilen. Du kan bruke en standardmal som følger din bestilling, men dette er ikke nødvendig, en tydelig formulert e-post er tilstrekkelig. Innen 14 dager etter at du har sendt oss det skriftlige varselet, må du for egen regning returnere bilen til samme Volvo-forhandler som du hentet den hos, og alt originalutstyr, alle deler og alt ekstrautstyr som fulgte med bilen, må være med. Kundesenteret vil hjelpe deg med å avtale retur av bilen med Volvo-forhandleren. Når du kommer til forhandleren, vil bilen bli inspisert med tanke på kilometerstand, manglende utstyr, slitasje og skader.
Vi gjør oppmerksom på følgende:
Du har rett til full refusjon av kjøpsprisen under følgende omstendigheter:
- bilen har ikke vært kjørt mer enn 200 km når den returneres til Volvo-forhandleren
- bilen er uten tegn på slitasje, fri for skader, ingenting mangler
- bilen har ikke byttet eier siden du overtok den
Dersom bilen har byttet eier siden du overtok den, vil angreretten bli avvist.
Dersom bilen har vært i bruk ut over det som er beskrevet ovenfor, vil CbV gjøre følgende fradrag fra kjøpsprisen:
- Kr 10 for hver kjørt kilometer som ifølge bilens kilometerteller overstiger 200 km når bilen leveres tilbake til Volvo-forhandleren
- den rimelige reparasjonskostnaden for å utbedre eventuell slitasje og/eller skade som er påført bilen i løpet av den 14-dagers angrefristen og for å erstatte eventuelle manglende gjenstander.